喺 1961 年 4 月 12 日
蘇聯太空人 Yuri  Gagarin
駕駛一艘 2400 公斤嘅太空船
進行人類首次載人嘅太空飛行
一周後，貝爾航空系統
推出咗另一項先進航空技術：
燃氣驅動火箭組件
能夠喺 13 秒內
飛行 35 米嘅火箭組件
令到圍觀者極之興奮
但一班設備嘅工程師
就冇噉嘅熱情
儘管多年從事尖端工作
知道呢次短途飛行
係火箭組件竭盡所能才做到
噉點解大型太空船
比單一飛行員更容易飛行呢？
根據牛頓動力定律
飛行背後嘅物理學其實非常簡單
你只要有足夠強大嘅向上動力
嚟抵消向下嘅地心吸力就可以喇
由於質量更大嘅物體
會受到較強嘅地心吸力
因此較輕嘅物體
應該更容易離開地面
主要嘅飛行工具
即係現代噴氣式引擎
實際上，越大效率就越高
噴氣式引擎嘅運作原理
係吸入大量空氣
然後儘快排出呢啲空氣
實際上，其中大部分
繞過咗內部機械
但佢仍然係推動引擎嘅主要原因
但係進入引擎核心嘅空氣會被一系列
緊密排列嘅葉片壓縮
壓縮空氣跟住進入燃燒室
喺嗰度註入噴氣燃料然後點燃
熱量令到壓縮空氣迅速膨脹
從排氣中噴出並驅動引擎前進
喺空氣離開引擎嗰陣
會轉動鑲嵌喺排氣噴嘴中嘅渦輪機
渦輪機向風扇
同埋壓縮機葉片提供動力
形成一個循環
只要有燃料燃燒就保持著推力
引擎吸入同埋排出嘅空氣越多
產生嘅推力就越大
喺而家嘅噴射機
前面嘅風扇直徑比貨車仲要大
即使以相對較低嘅速度旋轉
呢啲引擎亦產生足夠嘅推力
嚟維持客機飛行所需嘅速度
但較小嘅引擎根本無法吸入咁多空氣
大部分 20 世紀工程師
都無法製造
細緻而輕巧
可供個人穿著嘅引擎
而且更唔可以將飛行員同埋燃料並肩飛行
設計淨係可以攜帶燃料
足夠飛行 30 秒
而喺空中飛行嗰陣
單方向嘅強大推力
令到噴氣背包難以控制、而且危險
但新千年帶嚟材料、製造業
同電腦技術嘅進步
包括極度準確嘅燃油噴射處理系統
總體呢講，佢哋顯著提高咗燃油嘅效率
同噴氣發動機嘅功率重量比率
喺 2016 年
一個咖啡罐大嘅微型引擎
重量唔夠兩公斤
就達到 220 嘅牛頓力
當時，一位叫做
Richard Browning 嘅英國工程師
睇到咗創造一種
新輕型噴氣式背包嘅機會
背部綁著一個引擎之外
呢套所謂嘅噴氣服
仲包括一對手臂上嘅微型引擎
用嚟分散同平衡推力
同背部引擎一起運作嘅時候
佢哋提供咗三個穩定點
一啲飛行員形容為類似
兩手舒服噉放喺柺杖上
同身體挨住穩陣舒適嘅靠背
同時間處理所有引擎似乎好複雜
但好多飛行員喺一日內就掌握操縱
蹺妙係運用另一個先進嘅電腦系統
即係佢哋嘅大腦
大腦嘅唔同區域同埋多種感官系統
準確噉校準咗我哋嘅
平衡感同空間定位
幫助飛行員順利指揮飛行
手臂嘅輕微移動
允許操作員增加同減少上升力量
喺半空中快速轉彎
或向前滑行長達 5 分鐘
呢項較新嘅技術
喺燃油效率同引擎技術方面
仲未有重大進步
唔好指望而家好快
就擁有自己嘅噴氣背包
但係今日我哋已經可以飛上天空
接下來會飛到去邊度呢？